CELEX: 62014CN0168
Language: da
Date: 2014-04-07 00:00:00
Title: Sag C-168/14: Anmodning om præjudiciel afgørelse indgivet af Tribunal Supremo (Spanien) den 7. april 2014 — Grupo Itevelesa S.L. m.fl. mod Oca Inspección Técnica de Vehículos SA m.fl.

10.6.2014   
            
            
               DA
            
            
               Den Europæiske Unions Tidende
            
            
               C 175/31
            
         Anmodning om præjudiciel afgørelse indgivet af Tribunal Supremo (Spanien) den 7. april 2014 — Grupo Itevelesa S.L. m.fl. mod Oca Inspección Técnica de Vehículos SA m.fl.
   (Sag C-168/14)
   2014/C 175/39
   Processprog: spansk
   
      Den forelæggende ret
   
   Tribunal Supremo, Sala de lo Contencioso Administrativo, Sección Tercera
   
      Parter i hovedsagen
   
   
      Sagsøgere: Grupo Itevelesa S.L., Applus Iteuve Technology, Certio ITV S.L. og Asistencia Técnica Industrial SAE
   
      Sagsøgte: Oca Inspección Técnica de Vehículos SA og Generalidad de Cataluña
   
      Præjudicielle spørgsmål
   
   
               1)
            
            
               Udelukker artikel 2, stk. 2, litra d), i Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked (1) teknisk kontrol med motorkøretøjer (inspección técnica de vehículos, herefter »ITV-tjenester«) fra dette direktivs anvendelsesområde, når den i henhold til nationale bestemmelser udføres af private virksomheder under en medlemsstats myndigheders tilsyn?
            
         
               2)
            
            
               Såfremt det første spørgsmål besvares benægtende (dvs., hvis ITV-tjenester principielt falder inden for anvendelsesområdet for direktiv 2006/123/EF), spørges, om udelukkelsesgrunden i direktivets artikel 2, stk. 2, litra i), finder anvendelse, eftersom de private virksomheder, der leverer tjenesteydelsen, som beskyttende foranstaltning har mulighed for at beslaglægge de køretøjer, som udviser sådanne sikkerhedsmangler, at deres anvendelse indebærer en umiddelbar fare?
            
         
               3)
            
            
               Såfremt direktiv 2006/123/EF finder anvendelse på ITV-tjenester, spørges, om direktivet, sammenholdt med artikel 2 i Europa-Parlamentets og Rådets direktiv 2009/40/EF af 6. maj 2009 om teknisk kontrol med motorkøretøjer og påhængskøretøjer dertil (2) (eller med den analoge bestemmelse i det forudgående direktiv 96/96/EF) skal fortolkes således, at det i alle tilfælde er muligt at betinge disse aktiviteter af en forudgående administrativ tilladelse? Påvirkes svaret af konstateringerne i præmis 26 i Den Europæiske Unions Domstols dom af 22. oktober 2009 (sag C-438/08) (3)?
            
         
               4)
            
            
               Er en national lovgivning, hvorved antallet af tilladelser til ITV-anlæg er underlagt indholdet af en territorial plan, hvori den kvantitative begrænsning bl.a. begrundes med et ønske om at sikre en passende territorial dækning, sikre kvaliteten i ydelsen og fremme konkurrencen mellem de økonomiske aktører, idet der med henblik herpå inkluderes elementer om økonomisk planlægning forenelig med artikel 10 og 14 i direktiv 2006/123/EF — og såfremt dette direktiv ikke finder anvendelse, EF-traktatens artikel 43 (nu artikel 49 i traktaten om Den Europæiske Unions funktionsmåde)?
            
         
      (1)  EUT L 376, s. 36.
   
      (2)  EUT L 141, s. 12.
   
   
      (3)  EU:C:2099:651.